
# Татарстанда корбан чалу урыннары билгеләнде

Корбан бәйрәме ел саен Зөлхиҗҗә аеның 10 нчы көнендә билгеләп үтелә – быел әлеге бәйрәм 2022 нче елның 9 июленә туры килә.

Татарстан Республикасының Казыйлар шурасы һәм Голамәләр шурасының бердәм карары белән **нисаб күләме**, барлык чыгымнардан һәм әҗәтләрдән тыш, __32 000 сумны__ тәшкил итә. Корбан нисабының күләме 595 грамм көмеш бәясенә тиң. Шул рәвешле, мөселман кешесенең артык 32 000 сум акчасы булганда, аның өчен корбан чалу мәҗбүри санала.

Мәчетләрдә бәйрәм намазлары, шулай ук корбан чалу гамәлләре коронавирус инфекциясе таралуны булдырмый калу чараларын күреп үткәреләчәк.

Корбан чалу бәйрәм намазыннан соң башланып китәчәк һәм **махсус корбан чалу урыннары**нда өч көн дәвам итәчәк. Казанда 17 мәйданчыкта корбан чалыначак.


Дум РТ




Следите за самым важным и интересным в Telegram-каналеТатмедиа

## Нет комментариев
Татарстанда корбан чалу урыннары билгеләнде